Օպերացիա «Ֆորտունա»։ Հաղթելու արվեստը

**Օպերացիա «Ֆորտունա»։ Հաղթելու արվեստը** (), բրիտանացի ռեժիսոր Գայ Ռիչիի կատակերգական մարտաֆիլմը։ Գլխավոր դերը կատարել է Ջեյսոն Սթեթհեմը։ Որոշ հետաձգումներից հետո՝ 2023 թվականի հունվարի 6-ին ֆիլմը հայտնվել է կինովարձութում։

## Սյուժե
Ֆիլմի գլխավոր հերոսը MI6-ի գործակալ է, որին վարձում է միջազգային հետախուզական ծառայություն։ Հերոսը պետք է հետևի և կանգնեցնի նրանց, ովքեր կանգնած են նոր սերնդի մահաբեր զենքերի վաճառքի հետևում։

## Դերերում
* Ջեյսոն Սթեթհեմ - *Օրսոն Ֆորչուն*
* Օբրի Պլազա - *Սառա Ֆիդել*
* Ջոշ Հարթնեթ - *Դեննի Ֆրանչեսկո*
* Քերի Էլվես - *Նեյթան Ժասմին*
* Հյու Գրանտ - *Գրեգ Սիմոնդս*
* Բագզի Մելոն - *Ջեյ Ջեյ*
* Լուրդես Ֆաբերես - *Էմիլիա*
* Մաքս Բիսլի - *Բեն Հարիս*
* Էդդի Մարսան - *Նայթոն*
* Քաան Ուրգանջիօղլու - *Քասա*
* Բեստեմսու Օզդեմիր - *Վիվիեն*
* Մուստաֆա Վահիդ - *ներգրավված անձ*

## Արտադրություն և պրեմիերա
Ֆիլմի սցենարը գրել են Իվան Աթկինսոնը և Մարն Դևիսը, իսկ ավելի ուշ վերջնական տեսքի է բերել Գայ Ռիչին։ Նկարահանումները սկսվել են 2020 թվականի նոյեմբերին Անթալիայում և ավարտվել Կատարում՝ 2021 թվականի մարտի 20-ին։ Հայտնի է, որ *[[8711 Entertainment]]* ընկերությունը, որը պատասխանատու է եղել Ջոն Ուիքի և Դեդփուլի ֆիլմաշարերում հնարքների և հետապնդումների տեսարանների համար՝ զբաղվել է մարտաֆիլի նկարահանումներով։

STXfilms-ը ծրագրել էր իրականացնել ֆիլմի թողարկումը 2022 թվականի հունվարի 21-ին, սակայն համաճարակաբանական իրավիճակի պատճառով ֆիլմի թողարկումը հետաձգվել է և կայացել է ավելի ուշ՝ 2022 թվականի մարտի 17-ին։ Ավելի ուշ պրեմիերայի այդ օրը նույնպես չեղարկվել է։ 2022 թվականի փետրվարի 18-ին ֆիլմը հանվել է թողարկման ժամանակացույցից՝ առանց ստուդիայի մեկնաբանության։

2022 թվականի հունիսին հաղորդվել է, որ ֆիլմի պրեմիերան հետաձգվել է ուկրաինացի գանգստերների մասին հիշատակումները հեռացնելու համար՝ Ռուսաստանի Ուկրաինա ներխուժման պատճառով (2022)։ Նրանք որոշել են փոխել հանցագործների ազգությունը՝ «հանդիսատեսին տրավմայի չենթարկելու համար», հաղորդել է Daily Mail-ը։

2022 թվականի նոյեմբերին հայտարարվել է ֆիլմի թողարկման նոր ամսաթիվ՝ 2023 թվականի հունվարի 26։ Արդյունքում ֆիլմը թողարկվել է հունվարի 3-ին։

## Ընդունելություն
### Կինովարձույթ
ԱՄՆ-ում և Կանադայում ֆիլմը հավաքել է 6,5 միլիոն դոլար, այլ տարածքներում՝ 42,6 միլիոն դոլար, ամբողջ աշխարհում՝ 49,1 միլիոն դոլար։

Միացյալ Նահանգներում ֆիլմը թողարկվել է «Կրիդ III» և «Դևասպան. Կիմեցու ոչ Յայբա՝ Սուսերագործ գյուղին» ֆիլմերի հետ և առաջիկա հանգստյան օրերին 2168 կինոթատրոններից նախատեսված է եղել, որ պետք է ստանա 3-6 միլիոն դոլար եկամուտ։ Ֆիլմն առաջին օրը վաստակել է 1 միլիոն դոլար, այդ թվում՝ 220,000 դոլար հինգշաբթի երեկոյան կայացած նախադիտումներից։ Այն շարունակել է իր դեբյուտը մինչև 3,1 միլիոն դոլար՝ զբաղեցնելով յոթերորդ հորիզոնականը։

### Քննադատական արձագանք
«Rotten Tomatoes» կայքում ֆիլմն ստացել է 51% հավանության վարկանիշ՝ հիմնված 151 գրախոսականների վրա, միջին գնահատականը կազմել է 5,6/10: Կայքի քննադատական կոնսենսուսում ասվում է՝ «Ֆիլմը չի կարող մրցել ժամանակակից լավագույն մարտաֆիլմերի հետ, բայց այն ունի բավականաչափ ուժ այն հեռուստադիտողների համար, ովքեր չեն փնտրում սուր զգացողություններ»։ Metacritic կայքում ֆիլմի միջին վիճակագրական գնահատականը 100-ից 51 է կազմել՝ հիմնված 35 քննադատների կարծիքի վրա, ինչի ցույց է տալիս «խառը կամ միջին գրախոսականների» մասին։ CinemaScore-ի կողմից կատարված հարցման արդյունքում հանդիսատեսը ֆիլմին տվել է «B+» միջին գնահատական՝ A+-ից F սանդղակով։

«Geek Culture»-ից Ջոն Լին ֆիլմին տվել է 10-ից 7,4 գնահատականը և գովաբանել է ֆիլմի սյուժեն, նկարահանումը և հատկապես Սթեթհեմի կերպարը, նշելով՝ «Ֆորչունը հավանաբար ամենաիրատեսական կերպարը չէ, որը մենք տեսել ենք մեծ էկրանին (մենք չենք դիտում լրտեսական ֆիլմեր, որպեսզի հավատանք, որ նրանց գերունակություններն այնուամենայնիվ գոյություն ունեն իրական կյանքում), բայց կարելի է գրազ գալ, որ կերպարը լի էխարիզմայով»։ Slant Magazine-ից Փեթ Բրաունը տվել է 4ից 1 գնահատականը և գրել է՝ «Ֆիլմը խոստումնալից է, բայց չի կարողանում հանդիսատեսին ցույց տալ գունեղ կերպարները և գլխապտույտ ոլորուն սյուժեն, այն ինքն իրեն կրող է լինել հնարք, բայց այն այդքան էլ համոզիչ չէ»։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2020-ականների բրիտանական ֆիլմեր
Կատեգորիա:2023 ֆիլմեր
Կատեգորիա:Lionsgate ֆիլմեր
Կատեգորիա:Miramax ֆիլմեր
Կատեգորիա:STX Entertainment ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան կինոկատակերգություններ
Կատեգորիա:Անգլերեն ֆիլմեր
Կատեգորիա:Գայ Ռիչիի ֆիլմեր
Կատեգորիա:Թուրքիայում նկարահանված ֆիլմեր
Կատեգորիա:Մարտաֆիլմեր
Կատեգորիա:Ֆիլմեր ահաբեկչության մասին
Կատեգորիա:Ֆիլմեր դերասանների մասին
Կատեգորիա:Ֆիլմեր, որոնց գործողությունները տեղի են ունենում Լոնդոնում